ಹೃದಯದ ಮಿಥ್ಯ ರೂಪ ಕಣ್ಣ ಮುಂದೆ ಕಾಣಿಸುವುದೇ?
ಈ ಸುಳಿವಿಲ್ಲದ ಒಗಟನ್ನು ಸಮಯವೇ ಬಗೆಹರಿಸುವುದೇ?
ಮೌನದ ಆಳ ಎಲ್ಲೆಡೆ ಗುನುಗುಡುತ್ತಿರುವಾಗ
ಅಗೆದು ತೆಗೆದ ಸತ್ಯಗಳು
ಆ ರಹಸ್ಯ ಕೊನೆಗೊಳ್ಳುವುದೇ?
ಎದುರಾದ ರಹಸ್ಯ ಬಯಲಾಗುವುದೇ?
ಇನ್ಸ್ಪೆಕ್ಟರ್ ರಿಷಿ
- ಹಲೋ. - ಹಲೋ.
- ನೀನು ಬಂದೆಯಾ? - ಹೌದು. ಈಗ ತಾನೆ.
ನೀವು ಎಲ್ಲಿದ್ದೀರಿ?
ಮೊದಲ ಮಹಡಿಯ ಜಿ ಬ್ಲಾಕ್ನಲ್ಲಿದ್ದೇನೆ.
- ಬಾ. - ಏನು ಸಮಾಚಾರ?
- ಹೇಳುತ್ತೇನೆ. - ಬನ್ನಿ, ಮೇಡಂ.
ಇದು ವಾಸದ ಕೋಣೆ. ಇದಕ್ಕೆ ಹೊಂದಿಕೊಂಡು ಸೊಗಸಾದ ಬಾಲ್ಕನಿಯಿದೆ.
ಮೊದಲ ಮಹಡಿಯಲ್ಲಿದ್ದರೂ, ಗಾಳಿ ಬೆಳಕು ಚೆನ್ನಾಗಿದೆ,
ಅಡುಗೆ ಕೋಣೆ ಆ ಕಡೆ ಇದೆ, ನೋಡೋಣ.
ಇದು ಯಾರಿಗಾಗಿ?
ಇದು ನಮ್ಮದು.
- ನಮ್ಮ ಮನೆಯೇ? - ಬಾ, ನೋಡೋಣ.
ಸ್ನೇಹಿತರೊಂದಿಗೆ ಊಟಕ್ಕೆ ಆಹ್ವಾನಿಸಿದ್ದೀರಿ ಎಂದು ಅಂದುಕೊಂಡೆ.
ಅದಕ್ಕೇನು?
ನಾವು ಈಗಲೂ ಒಟ್ಟಿಗೆ ಊಟ ಮಾಡಬಹುದು.
ಅದು ಆ ಬಗ್ಗೆ ಅಲ್ಲ...
ಇದರ ಬಗ್ಗೆ ಖಚಿತವೇ?
ಖಂಡಿತವಾಗಿ.
ಇದನ್ನು ಕೇಳಿ ನೀನು ಖಷಿಪಡುವೆ ಅಂದುಕೊಂಡೆ.
ನಿಮ್ಮ ಪೋಷಕರು ತಮ್ಮ ಮನಸ್ಸು ಯಾವತ್ತೂ ಬದಲಿಸುವುದಿಲ್ಲವೇ?
ನಿನ್ನ ತಂದೆ ನಿನ್ನ ಜೊತೆ ಮಾತಾಡುತ್ತಾರೆಯೇ?
ನಮ್ಮ ಹೆತ್ತವರು ಈ ಮದುವೆಯನ್ನು ಯಾವತ್ತೂ ಒಪ್ಪಲ್ಲ ಎಂಬುದು ಗೊತ್ತಿತ್ತು.
ನನ್ನ ಅಜ್ಜಿಯ ಮರಣದ ಮುನ್ನಾ ದಿನ,
ನಿನ್ನ ಜಾತಕದ ವಿಷಯ ಎತ್ತಲಾಯಿತು. ನನಗೆ ಏನು ಮಾಡಬೇಕೆಂದು ತಿಳಿಯಲಿಲ್ಲ.
ಅದಕ್ಕಾಗಿ ವಿಷಾದವಿದೆ.
ನಾನು ನಿನ್ನ ಬೆಂಬಲಕ್ಕೆ ನಿಲ್ಲಬೇಕಿತ್ತು.
ಏಕೆಂದರೆ ಅದು ಅವರ ಜೀವನಕ್ಕೆ ಸಂಬಂಧಿಸಿದ್ದಲ್ಲ,
ನಮ್ಮ ಜೀವನದ ವಿಚಾರ.
ಕಷ್ಟವಿರಲಿ, ಸುಖವರಿಲಿ, ನಾನು ಸದಾ ನಿನ್ನ ಜೊತೆಗಿರುವೆ.
ಏನು?
ನನಗೆ ಮುತ್ತು ನೀಡಬೇಕೇ?
ಖಂಡಿತ... ಆದರೆ ನನಗನಿಸುತ್ತದೆ...
- ಇದು ಸಾರ್ವಜನಿಕ ಸ್ಥಳ. - ಏನು? ಸಾರ್ವಜನಿಕ ಸ್ಥಳವೇ?
ಸಾಲ ಪಡೆದು, ಬಹಳಷ್ಟು ಶ್ರಮ ಪಟ್ಟು ಖರೀದಿಸಿದ್ದೇನೆ!
ಅಷ್ಟು ಮಾತ್ರವೇ?
- ರೇಚಲ್. - ನಿನ್ನ ಹೆಸರೇನು?
ರೋಸ್.
- ಹಾಂ. ಹೋಗಿ. - ಧನ್ಯವಾದ.
- ಇಲ್ಲಿಗೆ ಬರಲು ಏಕೆ ಹೇಳಿದೆ? - ಕುಳಿತುಕೋ, ಹೇಳುತ್ತೇನೆ.
ರಿಷಿ ಸರ್ ಏಕಾಂಬರಂ ಪರ್ಯಾಯ ಫೋನಿನಿಂದ
ಅಳಿಸಿದ ಡೇಟಾ ಪಡೆಯಬೇಕೆಂದರು.
ಏಕಾಂಬರಂ ಕೆಲ ಸಂದೇಶಗಳನ್ನು ತಮ್ಮ ಕಾರ್ಯದರ್ಶಿ ವಸಂತಿಗೆ ಕಳಿಸಿದ್ದರು.
ಒಂದಿಬ್ಬರು ವರದಿಗಾರರಿಗೆ ಮಾಡಿದ್ದ ದೊಡ್ಡ ಪಾವತಿಗಳ
ವಿವರ ಅದರಲ್ಲಿತ್ತು.
ಅಂದುಕೊಂಡೆ.
ಆಪ್ತ ಸಹಾಯಕರು ತಮ್ಮ ಮಾಲೀಕರ ಹಲವು ರಹಸ್ಯಗಳ ಬಗ್ಗೆ ತಿಳಿದಿರುತ್ತಾರೆ.
ಆದರೆ ವಸಂತಿ...
ನಮ್ಮೊಂದಿಗೆ ಏನೂ ಗೊತ್ತಿಲ್ಲದಂತೆ ಇದ್ದಳು.
ಹೌದು.
ಅದು ವಸಂತಿ ಅಲ್ಲವೇ?
ನೀನು ಇಲ್ಲೇ ಇರು.
ನಾನು ಬೇರೆ ತಂತ್ರಗಳ ಮೂಲಕ ಮಾಹಿತಿ ಹೊರತೆಗೆಯುತ್ತೇನೆ.
ನನ್ನ ಪ್ರಿಯಕರನ ಬಗ್ಗೆ ತಿಳಿಯಬೇಕೆಂದು ಪೀಡಿಸುತ್ತಿದ್ದೆ.
ನನಗೆ ಇರುವುದು ಗೆಳತಿ ಮಾತ್ರ.
ಆದರೆ ಈಗ ಆಕೆ ಇಲ್ಲ.
ಅಯ್ಯನಾರ್.
- ನಾನು ಒಬ್ಬಳು... - ಬೇಡ, ನಿಲ್ಲಿಸು. ಆ ವಿಷಯ ಕೆದಕಬೇಡ.
ನನಗೆ ಆ ವಿಷಯದಲ್ಲಿ ಆಸಕ್ತಿಯಿಲ್ಲ.
ನಾನು ಪಾರದರ್ಶಕವಾಗಿರಬೇಕೆಂದು ನೀನೇ ಹೇಳಿದ್ದೆಯಲ್ಲ?
ಇಲ್ಲ, ಇಲ್ಲ.
ನೀನು ಏನನ್ನೂ ಬಹಿರಂಗಪಡಿಸುವುದು ಬೇಡ, ನನಗೆ ಅದರಲ್ಲಿ ಆಸಕ್ತಿಯೂ ಇಲ್ಲ.
ನಿನಗೆ ನನ್ನನ್ನು ನೋಡಲೂ ಸಾಧ್ಯವಿಲ್ಲವೇ?
ನನ್ನ ಕಂಡರೆ ಅಸಹ್ಯವೇ?
ನಾನು ನಿನ್ನ ಸ್ನೇಹಿತೆ ಎಂದಿದ್ದೆ, ಅಯ್ಯನಾರ್.
ಈ ಎಲ್ಲಾ ವರ್ಷಗಳು,
ನನ್ನ ಬಗ್ಗೆಯೇ ತಿರಸ್ಕಾರದೊಂದಿಗೆ ಬದುಕುತ್ತಿದ್ದೆ.
ಆದರೆ ನಡೆಯುತ್ತಿರುವ ವಿಚಾರಗಳಿಂದ ನನಗೆ ಸಾಕಾಗಿದೆ ಅಯ್ಯನಾರ್.
ನನಗೆ ನೋವು ಮಾಡಿಕೊಳ್ಳುವುದರಲ್ಲಿ ಅರ್ಥವಿಲ್ಲ.
ಇನ್ನು ಹಾಗೆ ಮಾಡುವುದಿಲ್ಲ.
ನಾನು ಯಾಕೆ ಮಾಡಬೇಕು?
ನಾನೇಕೆ ಗಾಬರಿ ಪಡಬೇಕು?
ನಾನೇಕೆ ಏಕಾಂತ ಜೀವನ ನಡೆಸಬೇಕು?
ನಾನು ಯಾವುದೇ ತಪ್ಪು ಮಾಡಿಲ್ಲ.
ಅದೇ ನಾನು, ಅಯ್ಯನಾರ್.
ಅದೇ ನಾನು.
ನಾನು ಸಂಪ್ರದಾಯವಾದಿ ಕುಟುಂಬದಿಂದ ಬಂದವನು.
ಇಂತಹ ವಿಷಯ ನಮ್ಮಲ್ಲಿ ಎತ್ತಲಾಗುವುದಿಲ್ಲ.
ಈ ವಿಷಯಗಳು ನನಗೆ ವಿಚಿತ್ರವಾಗಿ ಕಾಣಿಸುತ್ತದೆ.
ನನಗೆ ಅರ್ಥವಾಯಿತು.
ದಿಢೀರ್ ಎಂದು ನನ್ನ ಅಭಿಪ್ರಾಯ ಬದಲಾಯಿಸಬಹುದೇ ತಿಳಿದಿಲ್ಲ.
ಆದರೆ ಖಂಡಿತ ಇದನ್ನೆಲ್ಲ ಅರ್ಥಮಾಡಿಕೊಳ್ಳಲು ಯತ್ನಿಸುತ್ತೇನೆ.
ನಾನು ಖಚಿತವಾಗಿ ಹೇಳುತಿದ್ದೀನಿ.
ನಾನು ಖಂಡಿತ ನಿನ್ನ ಸ್ನೇಹಿತ.
ಏಕಾಂಬರಂ, ರಾಬರ್ಟ್ ಮತ್ತು ಕಾಡುಗಳ್ಳರ ಗ್ಯಾಂಗ್ ನಡುವೆ ಯಾವುದೇ ಸಂಬಂಧವಿಲ್ಲ.
ಈ ಅಂಶವು ಈಗಾಗಲೇ ತಿಳಿದಿದೆ.
ರಸ್ತೆ ನಿರ್ಮಾಣ ಗುತ್ತಿಗೆ ನೆಪದಲ್ಲಿ ಏಕಾಂಬರಂ,
ಎಕರೆಗಟ್ಟಲೆ ಪ್ರದೇಶಗಳ ಮರಗಳನ್ನು ಅಕ್ರಮವಾಗಿ ಕಡಿದಿದ್ದ.
ಐದು ವರ್ಷಗಳ ಹಿಂದೆ, ಅವುಗಳ ವಾಸಸ್ಥಾನದ ಕಸಿಯುವಿಕೆಯಿಂದ
ನೂರಾರು ಪ್ರಾಣಿ ಪಕ್ಷಿಗಳು ಸತ್ತವು.
ಸರ್, ಅನೇಕರಿಗೆ ಇದು ತಿಳಿದಿಲ್ಲ.
ಕಾರಣ ಏಕಾಂಬರಂನ ಹಣ ಬಲ ಮತ್ತು ಉನ್ನತ ಸಂಪರ್ಕಗಳು
ಮಾಧ್ಯಮ, ಅರಣ್ಯಾಧಿಕಾರಿಗಳು ಮತ್ತು ರಾಜಕಾರಣಿಗಳ ಬಾಯಿ ಮುಚ್ಚಿಸಿತ್ತು.
ಗೌಪ್ಯತೆ ಕಾಪಾಡಲು ಆತ ನಿರಂಕುಶ ತಂತ್ರ ಅನುಸರಿಸಿದ್ದ.
ಬಲಿಪಶುಗಳ ವಿರುದ್ಧದ ಕಾರಣವೇನಿರಬಹುದೆಂದು ನಾವು ನಮ್ಮ ಮೆದುಳನ್ನು ಕೊರೆಯುತ್ತಿದ್ದೇವೆ!
ಇಲ್ಲಿದೆ ಉತ್ತರ.
ಈ ಎಲ್ಲಾ ಜನರು...
ಅರಣ್ಯ ನಾಶಕ್ಕೆ ಕಾರಣರಾಗಿದ್ದರು,
ಅದರ ಜೀವವೈವಿಧ್ಯಕ್ಕೆ...
ಧಕ್ಕೆ ತಂದಿದ್ದರು.
ಯಾರದು?
ಯಾರಿದ್ದಾರೆ ಅಲ್ಲಿ?
ದೆವ್ವದಂತೆ ಏಕೆ ಬರುತ್ತಿರುವೆ? ಮೂರ್ಖ!
ಎಷ್ಟು ಹೊತ್ತು ಕಾಯುವುದು? ನಾನು ಹಸಿವಿನಿಂದ ಸಾಯುತ್ತಿದ್ದೇನೆ.
ತಿನ್ನಲು ಹೊರಹೋಗಲು ಆಗಲಿಲ್ಲ.
ತಡವಾಗಿದ್ದರೆ ನನ್ನ ಕಾಲನ್ನೇ ತಿನ್ನುತ್ತಿದ್ದೆ!
- ಅದನ್ನು ಕೊಡು! - ತಗೋ.
ಪೊಲೀಸರು ನಿನ್ನ ಹುಡುಕುತ್ತಿದ್ದಾರೆ.
ಅವರನ್ನು, ಕಾಡು ಪ್ರಾಣಿಗಳನ್ನು ತಪ್ಪಿಸಿ ಗುಟ್ಟಾಗಿ ಬರುವುದು ಸುಲಭದ ಕೆಲಸವೇ?
ನೀನು ಆಧಿ ಜೊತೆ ಮಾತಾಡಿದೆಯಾ?
ವಾಹನ ಹಾವಿನ ರಸ್ತೆಗೆ ತರುವುದಾಗಿ ಅವನು ಹೇಳಿದ್ದಾನೆ.
ಸೂರ್ಯೋದಯಕ್ಕಿಂತ ಮೊದಲು ಯಾರ ಕಣ್ಣಿಗೂ ಬೀಳದೆ ತಲುಪು ಆಯಿತಾ?
ನಿನಗೆ ಬೇಕಿದ್ದದ್ದೆಲ್ಲಾ ಮಾಡಿದ್ದೇನಲ್ಲ?
ಇನ್ನು ನನ್ನಿಂದ ಸಹಾಯ ನಿರೀಕ್ಷಿಸಬೇಡ.
ಇದು ನನ್ನ ಅಂತಿಮ ಎಚ್ಚರಿಕೆ, ಗ್ರಾಮವನ್ನು ತೊರೆ, ಮತ್ತೆ ಮುಖ ತೋರಿಸಬೇಡ.
- ಅರ್ಥವಾಯಿತಾ? - ಹಾಳಾಗಿ ಹೋಗು!
ಬನ್ನಿ, ಒಳಗೆ ಬನ್ನಿ, ರಿಷಿ.
ದಯವಿಟ್ಟು ಕುಳಿತುಕೊಳ್ಳಿ.
ಹೇಗಿದ್ದೀರಿ?
ನಾನು ಚೆನ್ನಾಗಿದ್ದೇನೆ.
ಅಪ್ಪನಿಗೆ ತುಂಬಾ ಚಿಂತೆ.
ಕಣ್ಣಿನ ಸುತ್ತದ ಊತ ಕಡಿಮೆಯಾಗಿದೆ.
ಹೌದು. ಕೊನೆಗೂ ಎರಡೂ ಕಣ್ಣುಗಳಿಂದ ಈಗ ನೋಡಬಲ್ಲೆ.
- ನನ್ನನ್ನು ಕ್ಷಮಿಸಿ. - ಪರವಾಗಿಲ್ಲ.
ಸಾಕು ಅಪ್ಪಾ.
- ಈ ರೀತಿ ಬಗ್ಗಿದರೆ ನಿಮಗೆ ತೊಂದರೆಯಾಗಬಹುದು. - ಸುಮ್ಮನಿರುವೆಯಾ?
ಏನು ಮಾಡಬೇಕೆಂದು ನನಗೆ ಗೊತ್ತು.
ನಾನು ಚೆನ್ನಾಗಿದ್ದೇನೆ ಅಪ್ಪ.
ನನ್ನಿಂದಾಗಿ ನೀವು ಕಷ್ಟಪಡಬೇಕಾಗಿಲ್ಲ.
- ನೀವು ಮನೆಗೆ ಹಿಂತಿರುಗಬಹುದು. - ಸರಿ, ನಾನು ಹೋಗುತ್ತೇನೆ.
ನೀನು ಕೂಡ ನನ್ನ ಜೊತೆಯಲ್ಲಿ ಬರಬೇಕು.
ಅಪ್ಪ, ನಾನು ತೇನ್ಕಾಡ್ನಲ್ಲಿಯೇ ಇರಬೇಕು.
ಇಲ್ಲಿ ಬಗೆಹರಿಸಲು ಹಲವಾರು ಸಮಸ್ಯೆಗಳಿವೆ.
ದಿಢೀರ್ ಎಂದು ಬಿಟ್ಟು ಬರಲಾಗದು.
ಅದರ ಬಗ್ಗೆ ನಂತರ ಮಾತಾಡೋಣ.
ಅಡುಗೆಮನೆಯಲ್ಲಿ ಸ್ವಲ್ಪ ಕೆಲಸವಿದೆ.
ನೀವು ಸಹ ಇಲ್ಲೇ ಊಟಕ್ಕೆ ನಮ್ಮೊಂದಿಗೆ ಸೇರಿಕೊಳ್ಳಿ, ಸರಿಯೇ?
ಖಂಡಿತ. ಧನ್ಯವಾದ.
ಹೇಗಿದ್ದೀರಾ ರಿಷಿ?
ಬಹಳ ಸಮಯದಿಂದ ಯಾರೂ ನನಲ್ಲಿ ಹೀಗೆ ಕೇಳಿಲ್ಲ.
ಇಲ್ಲಿಯವರೆಗಿನ ನನ್ನ ಬಹುತೇಕ ಎಲ್ಲಾ ವ್ಯವಹಾರಗಳಲ್ಲಿ ನಾನು ಸ್ಪಷ್ಟವಾಗಿದ್ದೆ.
ಎಲ್ಲಾ ನಿಗೂಢತೆಗಳಲ್ಲೂ
ಏನಾದರೂ ತರ್ಕ ಖಂಡಿತವಾಗಿಯೂ ಇರಬಹುದೆಂದು ಆಶಿಸಿದ್ದೆ.
ಈಗ,
ಅಷ್ಟು ಖಚಿತವಿಲ್ಲ.
ಈ ಪ್ರಕರಣ ನಿಮಗೆ ಒತ್ತಡ ತಂದಿದೆ.
- ನಾನು ಸತ್ಯಾ. - ಹಲೋ.
ಅಪರಾಧ ಸ್ಥಳ ದಾಟಬೇಡಿ
ಮೇಡಂ.
ಗ್ರಾಮಸ್ಥರು ನಮಗೆ ತಿಳಿಸಿದ ಪ್ರಕಾರ ಕೆಲವು ಸಹವರ್ತಿಗಳು
ಕಾಡಿನಿಂದ ಶೇಖರನಿಗೆ ತಪ್ಪಿಸಿಕೊಳ್ಳಲು ಏರ್ಪಾಡು ಮಾಡುತ್ತಿದ್ದರು.
ಈ ವ್ಯಕ್ತಿ ಶೇಖರನ ಸಂಬಂಧಿ.
ಆತನ ಮನೆಯಲ್ಲಿ ವಿಚಾರಿಸಿದಾಗ, ಶೇಖರನನ್ನು,
ಮೈಸೂರಿಗೆ ಕಳಿಸಲು ವಾಹನ ಏರ್ಪಡಸಿದ್ದಾಗಿ ಒಪ್ಪಿಕೊಂಡಿದ್ದಾನೆ.
ಆತನನ್ನು ಪತ್ತೆಹಚ್ಚಲು ಇವನನ್ನು ಕರೆದುಕೊಂಡು ಬಂದಾಗ
ಆತನ ಸ್ಥಿತಿ ಹೀಗಾಗಿತ್ತು.
ಏನಾಯಿತು ಎಂದು ಹೇಳು.
ನಾನೇನು ಹೇಳಲಿ? ಶೇಖರ್ ನನ್ನ ಅಕ್ಕನ ಮಗ.
- ಅವನಿಗೆ ಸಹಾಯ ಮಾಡದೆ ಬೇರೆ ದಾರಿಯಿರಲಿಲ್ಲ. - ಅದು ನನ್ನ ಪ್ರಶ್ನೆಯಲ್ಲ.
ಹೇಗೆ ಸತ್ತನೆಂದು ನನಗೆ ತಿಳಿದಿಲ್ಲ.
- ಇವನನ್ನು ಖಾಸಗಿಯಾಗಿ ಪ್ರಶ್ನಿಸಬಹುದೇ? - ಖಂಡಿತ.
ಇವನನ್ನು ಹೆತ್ತ ಪಶ್ಚಾತ್ತಾಪದಿಂದ ಅಕ್ಕ ಆಗಲೇ ಸತ್ತಳು.
ಆಕೆಯ ಗಂಡ ಕುಡುಕ ಮತ್ತು ನಿಷ್ಪ್ರಯೋಜಕನಾಗಿದ್ದ.
ಇವನಿಗೆ ಒಂದು ವರ್ಷವಾಗಿದ್ದಾಗ, ಅವನನ್ನು ಬಿಟ್ಟು
ಆತ ಬೇರೊಬ್ಬಳೊಂದಿಗೆ ಓಡಿ ಹೋದ.
ಹಾಗಾದರೆ, ನೀನು ಅವನನ್ನು ನೋಡಿಕೊಂಡೆಯಾ?
ಇಷ್ಟು ದಿನ ಶೇಖರ್ ಎಲ್ಲಿ ಅಡಗಿದ್ದ?
ಅವನಿಗೆ ಏನಾಯಿತು?
ಅಪರಾಧಿ ಯಾರೆಂದು ಊಹಿಸಲು ಕೇಳುತ್ತಿದ್ದೇನೆ.
ಇಲ್ಲಿಂದ ಸುಮಾರು ಅರ್ಧ ಕಿಮೀ ದೂರದ ಗುಹೆಯಲ್ಲಿ ಆತನಿದ್ದ.
ಗುಹೆ?
ಈ ಗುಹೆ ಎಷ್ಟು ದೊಡ್ಡದಿದೆ?
- ಇದು ಹಲವಾರು ಕಿಮೀವರೆಗೆ ವಿಸ್ತರಿಸಬಹುದು. - ಹಲವಾರು ಕಿಮೀ?
ನಾನು ಅದನ್ನೇ ಕೇಳಿಪಟ್ಟೆ.
ಯಾರೂ ಅದನ್ನು ಪೂರ್ಣವಾಗಿ ಇನ್ನೂ ಅನ್ವೇಷಿಸಿಲ್ಲ.
ರಿಷಿ ನಿಮಗೆ ಇದನ್ನು ಈಗಲೇ ಮಾಡಬೇಕೇ?
ಠಾಣೆಯಲ್ಲಿ ಒಂದು ಹಳೆ ನಕ್ಷೆ ಇದೆ.
ಅದನ್ನು ಪರಿಶೀಲಿಸಿ ಮುಂದುವರಿಯುವುದು ಒಳ್ಳೆಯದು.
ಶೇಖರ್ ಇಲ್ಲಿ ಹತ್ಯೆಯಾಗಿರಬಹುದು.
ಅಪರಾಧ ಸ್ಥಳ ಮಾಸಿ ಹೋಗುವ ಮುನ್ನ ನಾವು ಪುರಾವೆ ಹುಡುಕಬೇಕು.
ಈಗಾಗಲೇ ಮಳೆ ನೀರು ಒಳಕ್ಕೆ ನುಗ್ಗಲು ಆರಂಭಿಸಿದೆ.
ಹೌದು, ಸ್ವಲ್ಪ ಹೊತ್ತಿನಲ್ಲಿ, ಗುಹೆಯಲ್ಲಿ ನೀರು ತುಂಬುತ್ತದೆ.
ಸರಿ, ನಾವು ಮುಂದುವರಿಯೋಣ.
ಆದರೆ ನೆನಪಿಡಿ, ನಾವು ಒಟ್ಟಿಗೆ ಇರಬೇಕು.
ಇಲ್ಲದೇ ಹೋದರೆ ದಾರಿ ತಪ್ಪಬಹುದು. ಸರಿಯೇ?
ಹೇ, ನಿನಗೇನಾಯಿತು?
ಈ ಹಿಂದೆ ಗುಹೆ ಪ್ರವೇಶಿಸಿಲ್ಲ, ಅದಕ್ಕೆ.
ನೋಡುತ್ತಾ ನಂತರ ನಿಲ್ಲಬಹುದು. ಸುಮ್ಮನೆ ಬಾ.
ಬೇಡ. ನನಗೆ ಕ್ಲಾಸ್ಟ್ರೋಫೋಬಿಯಾ ಆಗಬಹುದು.
ನೀನು ಇಲ್ಲೇ ಇರು.
ವಾಪಸ್ ಬಂದು ಮಾಹಿತಿ ನೀಡುತ್ತೇವೆ.
ಇಲ್ಲ ಸರ್, ನಾನು ಬರುತ್ತೇನೆ. ಹೋಗೋಣ.
ಜಾಗರೂಕರಾಗಿರಿ.
- ಖಂಡಿತವಾಗಿಯೂ? - ಹೂಂ, ಸರ್.
ಮುಂದುವರಿಯೋಣ.
ಚಿತ್ರಾ, ಉಸಿರು ತೆಗೆದುಕೊಳ್ಳಿ, ತಿಳಿಯಿತಾ?
ಜಾಗ್ರತೆ. ಹೆಜ್ಜೆಗಳನ್ನು ಗಮನಿಸಿ.
ಅಲ್ಲಿ.
ಇದು ಅಪರಾಧ ಸ್ಥಳವಾಗಿದೆ.
ಇಲ್ಲಿ ಬೇರೆ ಪಾದದ ಗುರುತುಗಳಿವೆ.
ಸರ್!
ಒಳಗೆ ಏನೋ ಇದೆ.
ಅದರ ಹತ್ತಿರ ಹೋಗಬೇಡಿ!
ಬಾವಲಿಗಳು ಇರಬಹುದು!
- ನನಗೆ ಏನೂ ಕಾಣಿಸುತ್ತಿಲ್ಲ, ಸರ್! - ನಿಂತಲ್ಲೇ ಇರಿ.
ಅವುಗಳು ಹೋಗುತ್ತವೆ.
- ಹೇ, ಚಿತ್ರಾ. - ಏನಾಗಿಲ್ಲ ತಾನೇ?
ಬಾ, ಎದ್ದೇಳು.
ಈ ಬಿಳಿ ಧೂಳು ಏನು?
ಹಿಡಿದುಕೊಳ್ಳಿ.
ಹೆಜ್ಜೆ ಮೇಲೆ ಕಣ್ಣಿಡಿ.
ಈ ಶಬ್ದದ ಮೂಲವನ್ನು ನಾವು ಕಂಡುಹಿಡಿಯಬೇಕು.
ಯಾವ ಕಡೆ ಹೋಗುವುದು?
ಬೇರೆಬೇರೆಯಾಗಿ ಅನ್ವೇಷಿಸೋಣ.
ಸರ್, ಬೇರೆ ಬೇರೆಯಾಗಿ ಹೋಗುವುದು ಅಪಾಯಕಾರಿ. ಹಲವಾರು ಬಾರಿ ಅನುಭವವಾಗಿದೆ!
ಒಂದು ದಾರಿ ಆರಿಸಿ ಒಟ್ಟಿಗೆ ಪರಿಶೀಲಿಸೋಣ.
ಅದು ಸರಿ.
ಹಾಗಾದರೆ ಇಡೀ ದಿನ ಇಲ್ಲೇ ಸುತ್ತಾಡಬೇಕಾಗುತ್ತೆ.
ನೀವು ಮತ್ತು ಅಯ್ಯನಾರ್ ಈ ಗುಹೆಗೆ ಹೋಗಿ. ನಾನು, ಚಿತ್ರಾ ಬಲಬದಿಗೆ ಹೋಗುವೆವು.
ಹಾಗೆ ಹೆಚ್ಚು ಸ್ಥಳ ಪರಿಶೀಲಿಸಬಹುದು.
ಚಿತ್ರಾ, ಬರುವೆಯಾ?
ಬರುತ್ತಿದ್ದೇನೆ ಸರ್.
ಸರ್, ಇನ್ನು ಯಾವುದೇ ದಾರಿಯಿಲ್ಲ.
ಯಾರೂ ಇಷ್ಟು ದೂರ ಬಂದಿರುವ ಹಾಗಿಲ್ಲ.
ಹಿಂದೆ ಹೋಗೋಣ.
ಸರ್?
ಸರ್!
ಇಲ್ಲೇಕೆ ಇಷ್ಟೊಂದು ಕೀಟಗಳಿವೆ?
ಸರ್!
ಎಲ್ಲಿದ್ದೀರಿ?
ಇಲ್ಲಿಯೇ.
ನನ್ನ ಧ್ವನಿಯನ್ನು ಅನುಸರಿಸು.
ಅವು ಗೂಡುಗಳನ್ನು ಕಟ್ಟಿ ಇಲ್ಲಿ ವಾಸಿಸುತ್ತಿರಬೇಕು.
ನಾವು ಹಿಂತಿರುಗುವುದು ಒಳ್ಳೆಯದು.
ಚಿತ್ರಾ!
ಚಿತ್ರಾ, ಭಯಪಡಬೇಡ.
ಕೇವಲ ಪ್ರತಿಮೆ, ಅಷ್ಟೆ.
ಚಿತ್ರಾ, ಶಾಂತವಾಗು. ಶಾಂತವಾಗು.
ಅವರು ಬರುತ್ತಿದ್ದಾರೆ.
ಭಯ ಬೇಡ. ಶಾಂತವಾಗು.
ಅವರು ನಮ್ಮನ್ನು ಕೊಲ್ಲುತ್ತಾರೆ!
ಚಿತ್ರಾ!
ಸರ್!
ರಿಷಿ!
ನಿಮಗೇನಾಗಿಲ್ಲ ತಾನೇ?
ಹಾಂ.
ಹೇ ಚಿತ್ರಾ!
ಆ ಗುಹೆ...
ಇನ್ನೂ ನನಗೆ ದುಃಸ್ವಪ್ನಗಳನ್ನು ನೀಡುತ್ತಿದೆ.
ಆಗ ನಾನು ತೇನ್ಕಾಡ್ನಲ್ಲಿ ಡಿಎಫ್ಒ ಆಗಿದ್ದೆ.
ಆ ಸಮಯದಲ್ಲಿ,
ಆದಿವಾಸಿಗಳನ್ನು ಸ್ಥಳಾಂತರಿಸುವ ಶಾಸನ ಜಾರಿಗೆ ಬಂತು.
ಆದರೆ ಅಲ್ಲಿ ನೂರಾರು ವರ್ಷಗಳಿಂದ ವಾಸವಾಗಿದ್ದ ಕಾನಗರ್ ಎಂಬ ಆದಿವಾಸಿಗಳು,
ಪೂರ್ವಜರ ಭೂಮಿ ಬಿಟ್ಟುಕೊಡಲು ಒಪ್ಪಲಿಲ್ಲ.
ಅವರಿಗೆ ಭೂಮಿ, ಹಣ, ಉದ್ಯೋಗ ನೀಡುವುದಾಗಿ ಹೇಳಿದರೂ,
ಅವರು ಅಚಲರಾಗಿದ್ದರು ಮತ್ತು ವಿರೋಧಿಸಿದ್ದರು.
ಮೇಲಧಿಕಾರಿಗಳು ಒತ್ತಡ ಹೇರಿದರು.
ಅವರನ್ನು ಅರಣ್ಯದಿಂದ ತೆರವುಗೊಳಿಸಲು ನಿರಂತರ ಯತ್ನಗಳು ನಡೆದಾಗ,
ಅವರ ಕೋಪ ಮತ್ತು ಹತಾಶೆ ಕೂಡ ಅಷ್ಟೇ ಹೆಚ್ಚಾಯಿತು.
ಅವರು ಪ್ರತಿಭಟನೆ ಆರಂಭಿಸಿದರು.
ಜಾಗ ಬಿಟ್ಟುಕೊಡುವುದಿಲ್ಲ!
ಇದು ನಮ್ಮ ಪೂರ್ವಜರ ಭೂಮಿ! ನಾವು ತೊರೆಯುವುದಿಲ್ಲ!
ನಾವು ತೊರೆಯುವುದಿಲ್ಲ! ಕಾಡು ನಮ್ಮದು!
ಆದರೆ ಅವರ ಪರವಾಗಿ ಏನೂ ನಡೆಯಲಿಲ್ಲ.
ಒಂದು ರಾತ್ರಿ, ಅವರು ಯಾವುದೋ ಮಾಂತ್ರಿಕ ಪೂಜೆ ನಡೆಸಿದರು,
ಎಲ್ಲಾ ಜನರೂ ಸಾಮೂಹಿಕ ಆತ್ಮಹತ್ಯೆಗೈದರು.
ಸಾಮೂಹಿಕ ಆತ್ಮಹತ್ಯೆ?
ಹೌದು. ನಮಗೂ ಅಚ್ಚರಿಯಾಗಿತ್ತು.
ತಡೆಯಲು ಯಾರೂ ಏಕೆ ಪ್ರಯತ್ನಿಸಲಿಲ್ಲ?
ಇಂತಹ ಘಟನೆ ನಡೆಯಬಹುದೆಂಬುದನ್ನು ಊಹಿಸಲು ಸಾಧ್ಯವಾಗಿರಲಿಲ್ಲ.
ಚಹಾ ಎಸ್ಟೇಟ್, ಕೃಷಿ ಭೂಮಿಗಳಲ್ಲಿ ಕೆಲಸಕ್ಕೆ ಯಾರೂ ಏಕೆ ಬಂದಿಲ್ಲ ಎಂದು
ಗುತ್ತಿಗೆದಾರರು ತಿಳಿಯಲು ಯತ್ನಿಸಿದರು.
ಕಾಡಿನಲ್ಲಿ ಕಾನಗರ್ ಜನರ ಯಾವುದೇ ಕುರುಹು ಇರಲಿಲ್ಲ,
ಇದು ಅನುಮಾನ ಮೂಡಿಸಿತು.
ಸ್ಥಳ ತನಿಖೆ ನಡೆಸಿದಾಗ ಗುಡಿಸಲುಗಳು ಖಾಲಿಯಾಗಿರುವುದು ತಿಳಿಯಿತು.
ಇನ್ನಷ್ಟು ತನಿಖೆ ನಡೆಸಿದಾಗ ಗುಹೆಯಿಂದ ಹೊಗೆ ಬರುವುದು ಕಂಡು ಬಂತು.
ಪ್ರವೇಶವನ್ನು ದೊಡ್ಡ ಬಂಡೆಯಿಂದ ಒಳಗಿನಿಂದ ಅವರು ಮುಚ್ಚಿದ್ದರು.
ಹತ್ತರಿಂದ ಹದಿನೈದು ಕೆಲಸಗಾರರು ಈ ಬಂಡೆಯನ್ನು ಸರಿಸಿ ನಮಗೆ ಒಳ ಹೋಗಲು ಅನುವು ಮಾಡಿದರು.
ಆದರೆ ಅದಾಗಲೇ ಆ ಜನರು ಸತ್ತಿದ್ದರು.
ನಮಗೆ ಸಿಕ್ಕಿದ್ದು ಸುಟ್ಟು ಕರಕಲಾದ ಶವಗಳಷ್ಟೇ.
ಅವಶೇಷಗಳು ಇನ್ನೂ ಅಲ್ಲೇ ಏಕಿವೆ? ಅವುಗಳನ್ನೇಕೆ ತೆಗೆದಿಲ್ಲ?
ಮೃತದೇಹಗಳನ್ನು ಮುಟ್ಟಲು ಯಾರೂ ಸಿದ್ಧರಿರಲಿಲ್ಲ.
ಕೆಲಸಗಾರರು ಧೈರ್ಯ ಮಾಡಲಿಲ್ಲ.
ಇತರರನ್ನು ಸಹ ಒಳಗೆ ಕಳುಹಿಸಿದೆವು.
ಪ್ರವೇಶಿಸಿದವರು, ಆದಿವಾಸಿಗಳು ದೆವ್ವಗಳ ರೂಪದಲ್ಲಿ ಅವರತ್ತ ಬರುವುದನ್ನು ಗಮನಿಸಿದರು.
ಗುಹೆಯೊಳಗಿನ ವಾತಾವರಣವು ಧೂಳು ಹಾಗೂ ವಿಷಕಾರಿಯಾಗಿದ್ದರಿಂದ,
ಅವರಿಗೆ ಒಂದು ರೀತಿಯ ಭ್ರಮೆ ಎಂದು ಅಂದುಕೊಂಡೆವು.
ಶವಗಳನ್ನು ತೆಗೆಯುವ ಕೆಲಸ ಮುಂದೂಡಲ್ಪಟ್ಟಿತ್ತು.
ಅದು ಮತ್ತೆ ಪುನರಾರಂಭವಾಗಲಿಲ್ಲ.
- ಹೇ, ವೇಲು, ಮಳೆ ಬರುತ್ತಿದೆ! - ಸರ್?
- ದನಗಳನ್ನು ಕೊಟ್ಟಿಗೆಗೆ ತಾ. - ಆಯಿತು. ಹೇ!
ಕಾನಗರ್ ಆದಿವಾಸಿಗಳಿಗೆ ಪುನರ್ವಸತಿ ಬಗ್ಗೆ ನಿರ್ಧರಿಸಿದಾಗ,
ಅದರ ವಿರುದ್ಧ ಹಲವಾರು ಪ್ರತಿಭಟನೆಗಳು ನಡೆದವು.
ಆಗ ನೀವು ಕೂಡ ಪ್ರತಿಭಟನೆಗಳಲ್ಲಿ ಭಾಗವಹಿಸಿದ್ದಿರಿ.
ನೀವೇಕೆ ಅವರನ್ನು ಬೆಂಬಲಿಸಿದಿರಿ?
ಏನಾದರೂ ರಾಜಕೀಯ ಲಾಭವಿತ್ತೇ?
ಮೊದಲನೆಯದಾಗಿ, ಕಾನಗರ್ ಆದಿವಾಸಿಗಳ ಬಗ್ಗೆ ನೀವು ಒಂದು ವಿಷಯ ತಿಳಿದಿರಬೇಕು.
ಅವರು ಬಹಳ ಉದಾತ್ತ, ಪ್ರಾಮಾಣಿಕ ಜನಾಂಗವಾಗಿದ್ದರು.
ಅವರು ಕಾಡಿನಲ್ಲಿ ಪ್ರಾಣಿಗಳೊಂದಿಗೆ ವಾಸವಾಗಿದ್ದರು
ಅವುಗಳೊಂದಿಗೆ,
ಸಂಪೂರ್ಣ ಸಾಮರಸ್ಯದೊಂದಿಗೆ ಇದ್ದರು.
ಅವರು ಸಸಿಗಳನ್ನು ನೆಟ್ಟು ಅವುಗಳನ್ನು ಸ್ವಂತ ಮಕ್ಕಳಂತೆ ಪೋಷಿಸುತಿದ್ದರು.
ಆಹಾರದ ಅಗತ್ಯಗಳಿಗೆ ಮಾತ್ರ ಬೇಟೆಯಾಡುತ್ತಿದ್ದರು, ಮೋಜಿಗಾಗಿ ಅಲ್ಲ.
ಕಾಡಿನ ಪ್ರಾಣಿಗಳಿಗೆ ಗಾಯವಾಗಿದ್ದರೆ,
ಅವುಗಳನ್ನು ಉಪಚರಿಸುತ್ತಿದ್ದರು,
ಚೇತರಿಸಿದ ನಂತರ ಮತ್ತೆ ಕಾಡಿಗೆ ಬಿಡುತ್ತಿದ್ದರು.
ಅವರು ಕಾಡಿನ ಜೀವವೈವಿಧ್ಯತೆ ಸಂರಕ್ಷಣೆಗೆ ತಮ್ಮ ಜೀವ ಮುಡಿಪಾಗಿಟ್ಟಿದ್ದರು.
ಆದರೆ ಅವರಿಗೆ ಏನಾಯಿತು ಗೊತ್ತಾ?
ತಮ್ಮ ಕಾಡನ್ನು ತೊರೆಯಲು ಅವರು ನಿರಾಕರಿಸಿದ್ದಕ್ಕೆ
ಅವರನ್ನು ಪ್ರಾಣಿಗಳ ಬೇಟೆ, ಕಳ್ಳಸಾಗಣಿಕೆ
ಮತ್ತು ಇತರ ಅಕ್ರಮಗಳ ನೆಪವೊಡ್ಡಿ ಬಂಧಿಸಲಾಯಿತು.
ಅದನ್ನು ನೋಡಿ ಮೂಕಪ್ರೇಕ್ಷಕರಾಗಿರಲು ಸಾಧ್ಯವೇ?
ಆದರೂ.
ಮಕ್ಕಳನ್ನೂ ಬಿಡದೆ ಎಲ್ಲರೂ ಒಟ್ಟಾಗಿ
ಆತ್ಮಾಹುತಿ ಮಾಡುವುದು ಎಷ್ಟು ಭೀಕರ?
ಅದೆಷ್ಟು ಭಯಾನಕವಾಗಿತ್ತು.
ನಿಮಗೆ ಅರ್ಥವಾಗಿಲ್ಲ ಅಲ್ಲವೇ?
ಅವರು ತೇನ್ಕಾಡ್ನಲ್ಲಿ ದೊಡ್ಡ ಗಣಿ ಯೋಜನೆ ಮಾಡಲಿದ್ದರು,
ಅದೇ ಕಾರಣಕ್ಕೆ ಈ ಜನರನ್ನು ಒಕ್ಕಲೆಬ್ಬಿಸಲು ಮುಂದಾಗಿದ್ದರು.
ಕಾಡಿನ ಮಣ್ಣಿನ ಅಡಿಯಲ್ಲಿ ಕೋಟ್ಯಂತರ ರೂಪಾಯಿ ಮೌಲ್ಯದ ಕಲ್ಲಿದ್ದಲಿದೆ.
ಅನುಮತಿಸಿದ್ದರೆ ಇಡೀ ಕಾಡು ನಾಶವಾಗುತ್ತಿತ್ತು.
ಕಾನಗರ್ ಆದಿವಾಸಿಗಳು ಪ್ರತಿಭಟಿಸಿದ್ದು ಅಚ್ಚರಿಯಲ್ಲ.
ವಿಚಾರ ದೊಡ್ಡದಾಗಿ,
ಕೆಲ ನಾಗರಿಕ ಸಂಘಟನೆಗಳೂ ಪ್ರತಿಭಟಿಸಿದ್ದವು.
ಸರಕಾರ ತೇನ್ಕಾಡ್ ಪ್ರದೇಶವನ್ನು
ಪರಿಸರ ಸೂಕ್ಷ್ಮ ಕಾಡೆಂದು ಘೋಷಿಸಬೇಕೆಂದು.
ಆದಿವಾಸಿ ಸಂಘಟನೆಗಳೊಂದಿಗೆ ನಾನೂ ಕೈಜೋಡಿಸಿದೆ.
ಆದರೆ ಏನೂ ನಡೆಯಲಿಲ್ಲ.
ಈ ಸಾಮೂಹಿಕ ಆತ್ಮಹತ್ಯೆ ಇದ್ದಕ್ಕಿದ್ದಂತೆ ನಡೆಯಿತು.
ವಿಷಯ ದೊಡ್ಡದಾಗಿ,
ಗಣಿ ಯೋಜನೆ ಕೈಬಿಡಲಾಯಿತು.
ಹಾಗಾದರೆ ನಿಮ್ಮ ಪ್ರಕಾರ ಜನರು ಸಾಮೂಹಿಕವಾಗಿ
ತಮ್ಮ ಪ್ರಾಣತ್ಯಾಗ ಮಾಡಿದರು,
ಗಣಿಗಾರಿಕೆ ಯೋಜನೆ ನಿಲ್ಲಿಸಿ, ಕಾಡನ್ನು ರಕ್ಷಿಸಲು ಅಲ್ಲವೇ?
ನಾವು ಹಾಗೆಂದೇ ನಂಬಿದ್ದೇವೆ.
ಶಿಫ್ಟ್ ನಿಗದಿಪಡಿಸಲಾಗಿದೆ. ಎಲ್ಲರೂ ಹೋಗಿ.
ಅಪಾಯ!! ಗಣಿಗಾರಿಕೆ ಪ್ರದೇಶ - ಪ್ರವೇಶ ನಿಷಿದ್ಧ
- ಸ್ವಾಗತ ಮೇಡಂ. - ಹಲೋ.
- ಹಲೋ ಮೇಡಂ. - ಪರ್ಮಿಟ್ ಫೈಲ್ ಇಲ್ಲಿದೆ ಮೇಡಂ.
ಸಾಮೂಹಿಕ ಆತ್ಮಹತ್ಯೆಗಳು ಮತ್ತು ಈಗಿನ ವಾನರಚ್ಚಿ ಕೊಲೆಗಳ ನಡುವೆ
ಏನಾದರೂ ಸಂಬಂಧ ಖಂಡಿತ ಇರಬೇಕು.
ಅದು ಏನೆಂದು ನಾವು ಕಂಡುಹಿಡಿಯಬೇಕು.
ಚಿತ್ರಾ!
ಗುಹೆಯಲ್ಲಿ ನಡೆದಿದ್ದರ ಬಗ್ಗೆ ಯೋಚಿಸುತ್ತಿರುವಿರಾ?
ಉಸಿರಾಡುವಾಗ ನಿಮ್ಮೊಳಗೆ ಹೋದ ಬಿಳಿ ಧೂಳು...
ವಿಷಕಾರಿಯಾಗಿತ್ತು.
ನಿಮ್ಮ ಕಣ್ಣು ಗಮನಿಸಿದೆ.
ಅವರು ಬರುತ್ತಿದ್ದಾರೆ!
ಕಣ್ಣುಗೊಂಬೆ ದೊಡ್ಡದಾಗಿತ್ತು.
ನೀವು ಭ್ರಮೆಯಲ್ಲಿದ್ದಿರಿ.
ಸರ್, ಮೊದಲು ನಾನೂ ಹಾಗೆಯೇ ಅಂದುಕೊಂಡಿದ್ದೆ.
ಆದರೆ ಆದಿವಾಸಿಗಳ ಅಸ್ತಿತ್ವದ ಬಗ್ಗೆ ನನಗೆ ತಿಳಿದಿರಲೇ ಇಲ್ಲ.
ಹಾಗಿರುವಾಗ ನಾನು ಹೇಗೆ ದೆವ್ವಗಳನ್ನು ನೋಡಿದೆ?
ಏಕೆ ಸುಮ್ಮನಿದ್ದೀರಿ?
ನಾನು ಹೇಳುವುದನ್ನು ನೀವು ನಂಬುವುದಿಲ್ಲ ಸರ್.
ಪರವಾಗಿಲ್ಲ, ಮುಂದುವರಿಸಿ.
ಜಗತ್ತಿನಲ್ಲಿ ನಡೆದ ಸಾಮೂಹಿಕ ಆತ್ಮಹತ್ಯೆ ಕುರಿತು ಓದಿದ್ದೇನೆ.
ಹೆವೆನ್ಸ್ ಗೇಟ್,
ಜೋನ್ಸ್ ಟೌನ್,
ಸೋಲಾರ್ ಟೆಂಪಲ್
ನಂತರ ದೆಹಲಿಯಲ್ಲಿ ನಡೆದು ಬುರಾರಿ ಪ್ರಕರಣ.
ಎಲ್ಲವೂ ಒಂದು ಧಾರ್ಮಿಕ ಪಂಥಗಳ ವಿಚಾರಗಳು.
ಈ ಸಾಮೂಹಿಕ ಆತ್ಮಹತ್ಯೆಗಳ ಹಿಂದೆ,
ಪದ್ಧತಿ ಅಥವಾ ಧಾರ್ಮಿಕ ಕಾರಣಗಳಿವೆ.
ಈ ಕಾನಗರ್ ಜನರ ಸಾವು ಸಹ ಒಂದು ಪದ್ಧತಿ ರೀತಿಯ ಸಾಮೂಹಿಕ ಆತ್ಮಹತ್ಯೆ.
ಆ ವಾನರಚ್ಚಿ ಮೂರ್ತಿಯ ಎದುರು ಕೆಲವು ಆಚರಣೆಗಳು ನಡೆದಿವೆ.
- ವರದಿಯಲ್ಲಿ ಆ ವಿಚಾರವಿದೆ. - ಅದು ಆಚರಣೆಯಾಗಿರಲಿಲ್ಲ...
ನರಬಲಿಯಾಗಿತ್ತು.
ಜಗತ್ತಿಗೆ ವಾನರಚ್ಚಿಯನ್ನಾಹ್ವಾನಿಸಲು
ಎಲ್ಲರೂ ಪ್ರಾಣ ತ್ಯಾಗ ಮಾಡಿದರು.
ಡಮರಿನ ಸದ್ದು ಭೂಮಿಯಲ್ಲಿ ಬಾರಿಸಿದಾಗ,
ಕಣ್ಣು ತೆರೆ ವಾನರಚ್ಚಿ!
ಕರವೀರದ ಸುವರ್ಣ ಹೊಳಪಿನೊಂದಿಗೆ ಕತ್ತಲೆಯಲ್ಲಿ ಪ್ರಜ್ವಲಿಸುವ ಬೆಳಕಿನೊಂದಿಗೆ
ರಾಕ್ಷಸರ ಸದೆಬಡೆಯಲು ನೀನು ಬಾ!
ಬಾ! ಬಾ! ಬಾ!
ಬಲೆಯನ್ನು ನೇಯುವ ನಿಗೂಢ ಗಾಳಿಯಂತೆ ನಾ ಬರುವೆ
ವಾನರಚ್ಚಿಯ ತೇನ್ಕಾಡ್ ಆಗಿರುವ ಕಾಡನ್ನು ರಕ್ಷಿಸುವೆ
ಡಮರಿನ ಸದ್ದು ಭೂಮಿಯಲ್ಲಿ ಬಾರಿಸಿದಾಗ,
ನಾ ಬರುವೆ ಭೂಮಿ ಸೀಳಿ
ಕರವೀರದ ಸುವರ್ಣ ಹೊಳಪಿನೊಂದಿಗೆ ಕತ್ತಲೆಯಲ್ಲಿ ಪ್ರಜ್ವಲಿಸುವ ಬೆಳಕಿನೊಂದಿಗೆ
ಎಲ್ಲಾ ದುಷ್ಟಶಕ್ತಿಯ ಕೆಡವಲು ರಕ್ಷಕಿಯಾಗಿ ಬರುವೆ
ಬೆಂಕಿಯ ಜ್ವಾಲೆಯಂತೆ ಬೆಳಗುವವು ನನ್ನ ಕಣ್ಣು ನಿನ್ನ ರಕ್ತದಲ್ಲಿ ನಾನು ಮೀಯುವೆ!
ಬಲೆಯನ್ನು ನೇಯುವ ನಿಗೂಢ ಗಾಳಿಯಂತೆ ನಾ ಬರುವೆ
ನಿನ್ನ ಜೀವದ ಉಸಿರನ್ನು ತೆಗೆಯುವೆ!
ರಾಕ್ಷಸನ ದೇಹವನ್ನು ಬಲಿ ನೀಡು ಅವನ ಕಣ್ಣುಗಳೆರಡನ್ನು ಮುಚ್ಚು
ಅವನ ಹೃದಯಬಡಿತವನ್ನು ನಿಲ್ಲಿಸು ಕಾಡನ್ನು ರಕ್ಷಿಸು
ಬರುವೆ ನಾ ವಾನರಚ್ಚಿ!
- ನಿಮಗೆ ಜನ್ಮದಿನದ ಶುಭಾಶಯಗಳು - ನಿಮಗೆ ಜನ್ಮದಿನದ ಶುಭಾಶಯಗಳು
ಜನ್ಮದಿನದ ಶುಭಾಶಯಗಳು
- ನಿಮಗೆ ಜನ್ಮದಿನದ ಶುಭಾಶಯಗಳು - ನಿಮಗೆ ಜನ್ಮದಿನದ ಶುಭಾಶಯಗಳು
- ಅಕ್ಕ ಕ್ಯಾಥಿಗೆ ಜನ್ಮದಿನದ ಶುಭಾಶಯಗಳು - ಜನ್ಮದಿನದ ಶುಭಾಶಯಗಳು
- ನಿಮಗೆ ಜನ್ಮದಿನದ ಶುಭಾಶಯಗಳು - ನಿಮಗೆ ಜನ್ಮದಿನದ ಶುಭಾಶಯಗಳು
ಅಷ್ಟು ಆತುರ ಬೇಡ!
ತಾಳ್ಮೆಯಿರದ ಹುಚ್ಚ. ಪ್ರತಿ ಹುಟ್ಟುಹಬ್ಬದಲ್ಲೂ ಹೀಗೇ ಮಾಡುತ್ತಾನೆ.
ನೀವು ಕೇಕ್ ಕತ್ತರಿಸಿ.
ಜನ್ಮದಿನದ ಶುಭಾಶಯಗಳು!
ಧನ್ಯವಾದ.
ಕ್ಷಮಿಸಿ, ನಾನು ಏನನ್ನೂ ತರಲು ಸಾಧ್ಯವಾಗಲಿಲ್ಲ.
ಸಮಯವಿರಲಿಲ್ಲ.
ಪರವಾಗಿಲ್ಲ. ನನಗೇನೂ ಬೇಕಿಲ್ಲ.
ನೀವು ಅನಾಥಾಶ್ರಮಕ್ಕೆ ಏನಾದರೂ ದೇಣಿಗೆ ನೀಡಿದರೆ ಖುಷಿಪಡುವೆ.
ಖಂಡಿತ.
ಸರಿ...
ನೀವು ಕೆಲ ದಿನಗಳಿಂದ ಕಾಣಿಸಿಲ್ಲ.
ನೋಡದೆ ಕೆಲ ದಿನಗಳಾಗಿವೆ.
ಸತ್ಯಾ ಸರ್ ನಿಮ್ಮ ಜೊತೆ ಇದ್ದುದರಿಂದ
ಹೆದ್ದಾರಿ ಪಕ್ಕದ ಬೇಲಿ ದುರಸ್ತಿ ನೋಡಿಕೊಳ್ಳಲು ನನ್ನನ್ನು ನಿಯೋಜಿಸಿದ್ದರು.
- ಓ ದೇವರೇ! - ಏನಾಯಿತು?
- ಕ್ಷಮಿಸಿ, ಅಂಕಲ್. - ಏನಾಗಿಲ್ಲ ತಾನೇ?
ಪರವಾಗಿಲ್ಲ. ಚಿಂತೆ ಬೇಡ.
- ಏನು ಮಾಡಿದಿರಿ? - ಆಕಸ್ಮಿಕವಾಗಿ ಸ್ಫೋಟಿಸಿತು ಅಕ್ಕಾ.
ಹೇ ನೋಡಿ! ಅವರು ಕಣ್ಣು ಹೊರತೆಗೆದರು.
ಇದು ನಿಜವಾಧ ಕಣ್ಣು ಅಲ್ಲ. ಇದು ಕೃತಕ ಕಣ್ಣು.
ಹಾಗಂದರೇನು?
ಇದು ಒಂದು ಚಿಪ್ಪು.
ಹಾನಿಗೊಂಡ ಕಣ್ಣಿನ ಸ್ಥಾನದಲ್ಲಿದೆ.
ಕಾಂಟ್ಯಾಕ್ಟ್ ಲೆನ್ಸಿನಂತೆ.
ನೀವೇಕೆ ಇದನ್ನು ಧರಿಸಬೇಕು?
ಖಾಲಿ ಕುಳಿಯನ್ನು ನೋಡಲು ನಿಮಗೆ ಭಯವಾಗಬಹುದು. ಅದಕ್ಕೆ.
ಭಯಪಡಲು ಏನೂ ಇಲ್ಲ. ಇದು ಅದ್ಭುತ, ಅಂಕಲ್.
ನನ್ನನ್ನು ಕ್ಷಮಿಸಿ.
ಕಾನ್ಫೆಟ್ಟಿ ಖರೀದಿಸಲು ನಾನು ಅವರಿಗೆ ಅನುಮತಿಸಬಾರದಾಗಿತ್ತು.
ಪರವಾಗಿಲ್ಲ. ಅವರು ಮಕ್ಕಳು.
ಅವರು ಮೋಜು ಮಾಡಬೇಕು.
ಒಂದು ಸೆಕೆಂಡ್.
ನೋವಾಗುತ್ತಿದೆಯೇ?
ಇತ್ತೀಚೆಗೆ ಏನೂ ನೋವಿಲ್ಲ.
- ಧನ್ಯವಾದ ಸಿಸ್ಟರ್. ಇನ್ನೊಂದು ದಿನ ಬರುವೆ. - ಒಳ್ಳೆಯದಾಗಲಿ.
- ಧನ್ಯವಾದ. - ಸರಿ.
- ಮೇರಿ, ಆಂತನಿ, ಸ್ವಚ್ಛಗೊಳಿಸಿ. - ಆಯಿತು ಸಿಸ್ಟರ್.
ಅದು ಮದರ್ ಲಿಯಾನಾ.
ಈ ಅನಾಥಾಶ್ರಮದ ಸ್ಥಾಪಕಿ.
ಇಲ್ಲಿರುವ ಎಲ್ಲಾ ಮಕ್ಕಳೊಂದಿಗೆ
ಪ್ರೀತಿಯಿಂದ ಇರುತ್ತಾರೆ.
ನಾವೂ ಮದರ್ ಮದರ್ ಅನ್ನುತ್ತಾ ಅವರನ್ನು ತುಂಬಾ ಪ್ರೀತಿಸುತ್ತೇವೆ.
ಅವರು ಇಲ್ಲಿದ್ದಿದ್ದರೆ,
ಖಂಡಿತವಾಗಿಯೂ ನಿಮಗೆ ಪರಿಚಯಿಸುತ್ತಿದ್ದೆ.
ಆದರೆ...
ಅವರಿಗೆ ಸೌಖ್ಯವಿಲ್ಲ, ಆಸ್ಪತ್ರೆಗೆ ದಾಖಲಾಗಿದ್ದಾರೆ.
ಇದನ್ನು ಕೇಳಿ ವಿಷಾದವಾಗಿದೆ.
ಜನ್ಮದಿನದಂದು ಅಳಬಾರದು ಅಂದುಕೊಂಡಿದ್ದೆ.
ನಾವು ಹೊರಡೋಣವೇ?
ನನಗೆ ನೀವು ಇಷ್ಟ.
ನೀವೂ ಇಂತಹ ಭಾವನೆ ಹೊಂದಿರುವಂತಿದೆ.
ಅದು ನಿಜವೇ?
ಅಥವಾ ಮೂರ್ಖಳಂತೆ ಕಲ್ಪಿಸಿಕೊಳ್ಳುತ್ತಿದ್ದೇನೆಯೇ ಗೊತ್ತಿಲ್ಲ.
ನಾನು ಈ ಮೊದಲು... ಯಾರ ಬಗ್ಗೆಯೂ ಇಂತಹ ಭಾವನೆ ಹೊಂದಿರಲಿಲ್ಲ.
ಇದೆಲ್ಲಾ ನನಗೆ ತುಂಬಾ ಹೊಸದು.
ನನ್ನನ್ನು ಕ್ಷಮಿಸಿ.
ನಾನು ಹೇಳಿದ್ದನ್ನೆಲ್ಲಾ ಮರೆತುಬಿಡಿ.
ಭಾವೋದ್ವೇಗದಲ್ಲಿ ಏನೋ ಬಡಬಡಿಸಿದೆ.
ನನಗೂ ನೀವು ಇಷ್ಟ.
ವಿಜಿ ನಿಧನದ ನಂತರ,
ನಾನು ನನ್ನೊಳಗೆ ಒಬ್ಬ ಸತ್ತ ವ್ಯಕ್ತಿಯಾಗಿದ್ದೆ.
ಬೇರೆ ಯಾರ ಮೇಲೆಯೂ ಪ್ರೀತಿ ಹೊಂದುವ ಬಗ್ಗೆ ಯೋಚಿಸಿಯೇ ಇಲ್ಲ.
ಆದರೆ...
ಬೇಡ...
ಭಯಪಡಬೇಡಿ!
ಜಾಗ್ರತೆ.
ಹೃದಯದ ಮಿಥ್ಯ ರೂಪ ಕಣ್ಣ ಮುಂದೆ ಕಾಣಿಸುವುದೇ?
ಈ ಸುಳಿವಿಲ್ಲದ ಒಗಟನ್ನು ಸಮಯವೇ ಬಗೆಹರಿಸುವುದೇ?
ಮೌನದ ಆಳ ಎಲ್ಲೆಡೆ ಗುನುಗುಡುತ್ತಿರುವಾಗ
ಈ ಕಾಡು ಕತ್ತಲ ಓಟ ನಿಲ್ಲುವುದೇ?
ಇದು ಮುಗಿಯದ ದಾರಿಯೇ? ಅಥವಾ ವಿಷಮ ಸುಳಿಯೇ?
ಇದೆಲ್ಲವೂ ಒಂದು ಮಾಯೆ!
ಹೋಗುವುದೇ ಅದು
ಹಳ್ಳಿಗರ ಬಾಯಲ್ಲಿ ರೋಮಾಂಚಕ ಕಥೆಯಾಗದೆ
ನಿನ್ನೊಳಗಿರುವ ಆಸೆ ಕೊಲೆಯಾಗುವುದೇ?
ಅಗೆದು ತೆಗೆದ ಸತ್ಯಗಳು
ಆ ರಹಸ್ಯ ಕೊನೆಗೊಳ್ಳುವುದೇ?
ಉಪ ಶೀರ್ಷಿಕೆ ಅನುವಾದ: ಜಯಶ್ರೀ
ಸೃಜನಶೀಲ ಮೇಲ್ವಿಚಾರಕರು ಸುಬ್ಬಯ್ಯ ಕೆಜಿ